CELEX: 32013R0723
Language: lv
Date: 2013-07-26 00:00:00
Title: Komisijas Regula (ES) Nr. 723/2013 ( 2013. gada 26. jūlijs ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz ekstraktu no rozmarīna (E 392) izmantošanu konkrētos gaļas un zivju produktos ar zemu tauku saturu  Dokuments attiecas uz EEZ

27.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 202/8
            
         KOMISIJAS REGULA (ES) Nr. 723/2013
   (2013. gada 26. jūlijs),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz ekstraktu no rozmarīna (E 392) izmantošanu konkrētos gaļas un zivju produktos ar zemu tauku saturu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu var grozīt saskaņā ar vienoto procedūru, kas minēta Eiropas Parlamenta un Padomes 2008. gada 16. decembra Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2).
            
         
               (3)
            
            
               Saskaņā ar Regulas (EK) Nr. 1331/2008 3. panta 1. punktu Savienības atļauto pārtikas piedevu sarakstu var atjaunināt pēc Komisijas iniciatīvas vai pēc pieteikuma saņemšanas.
            
         
               (4)
            
            
               Pieteikums atļaujai izmantot ekstraktus no rozmarīna (E 392) kā antioksidantu gaļas izstrādājumos, pārstrādātā gaļā, kas ir vai nav termiski apstrādāta un kam ir zems tauku saturs, un pārstrādātās zivīs un zivsaimniecības produktos ar zemu tauku saturu, tostarp gliemjos un vēžveidīgajos, tika iesniegts 2012. gada 3. februārī, un tas ir darīts pieejams dalībvalstīm.
            
         
               (5)
            
            
               Antioksidanti ir vielas, kas aizsargā pārtiku no oksidēšanās procesu izraisītas bojāšanās, piemēram, no tauku sasmakšanas vai krāsas maiņas. Patlaban attiecībā uz ekstraktu no rozmarīna (E 392) lietošanu atļautie maksimālie daudzumi pārstrādātā gaļā un pārstrādātās zivīs un zivsaimniecības produktos, tostarp gliemjos un vēžveidīgajos, ir noteikti atbilstoši tauku saturam attiecīgajās pārtikas kategorijās (izņemot žāvētas desas un dehidrētu gaļu). Maksimālais atļautais lietošanas daudzums, kas ekstraktiem no rozmarīna (E 392) ir noteikts atbilstoši tauku saturam attiecīgajās pārtikas kategorijās, nenodrošina pietiekamu aizsardzību pārtikai ar zemu tauku saturu, jo attiecībā uz minēto antioksidantu vēlamās iedarbības panākšanai ir jāsasniedz minimālā kritiskā deva. Patlaban ekstraktus no rozmarīna (E 392) efektīvās devās var izmantot produktos ar augstāku tauku saturu. Tomēr proporcionāli augsta nepiesātināto taukskābju satura dēļ stipra oksidēšanās var notikt arī produktiem ar zemu tauku saturu. Tādēļ būtu lietderīgi noteikt maksimālo atļauto lietošanas daudzumu ekstraktiem no rozmarīna (E 392) 15 mg/kg apmērā attiecībā uz produktiem, kuros tauku saturs nepārsniedz 10 %, vienlaikus attiecībā uz produktiem, kuros tauku saturs pārsniedz 10 %, saglabājot maksimālo atļauto daudzumu 150 mg/kg apmērā, izteiktu attiecībā pret tauku saturu.
            
         
               (6)
            
            
               Eiropas Pārtikas nekaitīguma iestāde (turpmāk “Iestāde”) 2008. gadā novērtēja ekstraktu no rozmarīna (E 392) nekaitīgumu, lietojot tos kā pārtikas piedevu (3), un secināja, ka ierosinātie lietošanas veidi un lietošanas daudzumi nevarētu radīt bažas par kaitīgumu. Izmantojot piesardzīgus pārtikas iedarbības aprēķinus, Iestāde aplēsa, ka ekstraktus no rozmarīna lietos to maksimālajā atļautajā lietošanas daudzumā (t. i., 150 mg/kg pārstrādātā gaļā, mājputnu un zivju/jūras produktos) visos ierosinātajos pārtikas produktos katrā pārtikas kategorijā. Šajā aplēsē tika ietverta arī pārstrādāta gaļa, kas ir vai nav termiski apstrādāta, un pārstrādātas zivis un zivsaimniecības produkti, tostarp gliemji un vēžveidīgie, ar tauku saturu, kas nepārsniedz 10 %.
            
         
               (7)
            
            
               Lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, Komisija saskaņā ar Regulas (EK) Nr. 1331/2008 3. panta 2. punktu lūdz Iestādes atzinumu, izņemot gadījumus, kad attiecīgais atjauninājums nevar nelabvēlīgi ietekmēt cilvēku veselību. Saskaņā ar tekstā minēto Iestādes 2008. gada atzinumu, ja attiecībā uz pārstrādātu gaļu, kas ir vai nav termiski apstrādāta, un pārstrādātām zivīm un zivsaimniecības produktiem, tostarp gliemjiem un vēžveidīgajiem, ar tauku saturu, kas nepārsniedz 10 %, maksimālo atļauto lietošanas daudzumu ekstraktiem no rozmarīna (E 392) nosaka 15 mg/kg apmērā, tas uzskatāms par minētā saraksta atjauninājumu, kas nevar nelabvēlīgi ietekmēt cilvēku veselību, tāpēc Iestādes atzinums nav nepieciešams.
            
         
               (8)
            
            
               Ņemot vērā minētos faktus, Regulas (EK) Nr. 1333/2008 II pielikums būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 26. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  The EFSA Journal (2008) 721, 1.–29. lpp.
   
      PIELIKUMS
      Regulas (EK) Nr. 1333/2008 II pielikuma E daļu groza šādi:
      
                  1)
               
               
                  pārtikas kategorijā Nr. 08.2.1. “Pārstrādāta gaļa, kas nav termiski apstrādāta” ierakstu attiecībā uz piedevu E 392 “Ekstrakti no rozmarīna; Izņemot žāvētas desas” aizstāj ar šādu:
                  
                               
                           
                           
                              “E 392
                           
                           
                              Ekstrakti no rozmarīna
                           
                           
                              15
                           
                           
                              (46)
                           
                           
                              Tikai gaļā, kuras tauku saturs nepārsniedz 10 %, izņemot žāvētas desas
                           
                        
                               
                           
                           
                              E 392
                           
                           
                              Ekstrakti no rozmarīna
                           
                           
                              150
                           
                           
                              (41) (46)
                           
                           
                              Tikai gaļā, kuras tauku saturs pārsniedz 10 %, izņemot žāvētas desas”
                           
                        
            
                  2)
               
               
                  pārtikas kategorijā Nr. 08.2.2. “Pārstrādāta gaļa, kas ir termiski apstrādāta” ierakstu attiecībā uz piedevu E 392 “Ekstrakti no rozmarīna; Izņemot žāvētas desas” aizstāj ar šādu:
                  
                               
                           
                           
                              “E 392
                           
                           
                              Ekstrakti no rozmarīna
                           
                           
                              15
                           
                           
                              (46)
                           
                           
                              Tikai gaļā, kuras tauku saturs nepārsniedz 10 %, izņemot žāvētas desas
                           
                        
                               
                           
                           
                              E 392
                           
                           
                              Ekstrakti no rozmarīna
                           
                           
                              150
                           
                           
                              (41) (46)
                           
                           
                              Tikai gaļā, kuras tauku saturs pārsniedz 10 %, izņemot žāvētas desas”
                           
                        
            
                  3)
               
               
                  pārtikas kategorijā Nr. 09.2. “Pārstrādātas zivis un zivsaimniecības produkti, tostarp gliemji un vēžveidīgie” ierakstu attiecībā uz piedevu E 392 aizstāj ar šādu:
                  
                               
                           
                           
                              “E 392
                           
                           
                              Ekstrakti no rozmarīna
                           
                           
                              15
                           
                           
                              (46)
                           
                           
                              Tikai zivīs un zivsaimniecības produktos, tostarp gliemjos un vēžveidīgajos, kuru tauku saturs nepārsniedz 10 %
                           
                        
                               
                           
                           
                              E 392
                           
                           
                              Ekstrakti no rozmarīna
                           
                           
                              150
                           
                           
                              (41) (46)
                           
                           
                              Tikai zivīs un zivsaimniecības produktos, tostarp gliemjos un vēžveidīgajos, kuru tauku saturs pārsniedz 10 %”